*Proiect*

|  |
| --- |
| **GUVERNUL REPUBLICII MOLDOVA**  **H O T Ă R Â R E nr**. **\_\_\_\_**  **din \_\_\_\_\_\_\_\_\_\_\_\_\_\_\_\_\_\_ 2023**  **Chișinău** |

**cu privire la subvenționarea complementară din  
Fondul național de dezvoltare a agriculturii și mediului rural**

În temeiul art. 12 lit. c) și d) din Legea nr. 71/2023 cu privire la subvenționarea în agricultură și mediul rural (Monitorul Oficial al Republicii Moldova, 2023, nr…. , art. ) și art. 32 alin. (3) din Legea nr.183/2020 privind asigurarea subvenționată în agricultură (Monitorul Oficial al Republicii Moldova, 2020, nr. 267-271, art. 572), cu modificările ulterioare, Guvernul HOTĂRĂȘTE:

1. Se aprobă:
2. Regulamentul privind măsurile și condițiile specifice de subvenționare complementară din Fondul național de dezvoltare a agriculturii și mediului rural, conform anexei nr.1;
3. Lista riscurilor şi a bunurilor agricole ale căror prime de asigurare se subvenţionează din Fondul naţional de dezvoltare a agriculturii şi mediului rural, conform anexei nr.2.
4. Implementarea prezentei hotărâri se pune în sarcina Agenției de Intervenție și Plăți pentru Agricultură.
5. Agenția de Intervenție și Plăți pentru Agricultură va elabora procedurile interne de punere în aplicare a prezentei hotărâri.
6. Hotărârea Guvernului nr. 455/2017 cu privire la modul de repartizare a mijloacelor Fondului Naţional de Dezvoltare a Agriculturii şi Mediului Rural (Monitorul Oficial al Republicii Moldova, 2017, nr. 201-213, art. 537), cu modificările ulterioare, se abrogă.
7. Controlul asupra executării prezentei hotărâri se pune în sarcina Ministerului Agriculturii și Industriei Alimentare.
8. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU                                         DORIN RECEAN**

**Contrasemnează:**

**Ministrul finanțelor Veronica SIREȚEANU**

**Viceprim-ministru,**

**Ministrul agriculturii**

**și industriei alimentare Vladimir BOLEA**

Anexa nr. 1  
la Hotărârea Guvernului

nr. .. din ………..2023

**REGULAMENT**

**privind măsurile și condițiile specifice de subvenționare complementară din**

**Fondul național de dezvoltare a agriculturii și mediului rural**

**Capitolul I**

**DISPOZIȚII GENERALE**

1. Prezentul Regulament reglementează măsurile și condițiile specifice pentru forma de subvenționare complementară și stabilește plafonul maxim per subiect al subvenționării în cadrul formei.
2. Prin implementarea prezentului Regulament se urmărește atingerea obiectivelor generale și specifice ale politicii statului în dezvoltarea agriculturii și mediului rural, prin realizarea următorilor indicatori:
3. creșterea suprafețelor de teren în conversie și a fermierilor certificați în sistemul ecologic;
4. implementarea tehnologiilor de producţie prietenoase mediului;
5. extinderea suprafețelor de teren agricol irigate;
6. creșterea productivității și competitivității;
7. reducerea vulnerabilității activităților economice în contextul schimbărilor climatice;
8. ponderea suprafețelor culturilor agricole și animalelor asigurate;
9. asigurarea accesului la pieţe de capital, de inputuri şi outputuri pentru fermieri;
10. reducerea suprafețelor de plantații neproductive și introducerea terenului în circuitul agricol;
11. asigurarea nivelului de pregătire profesională și transferul de cunoștințe.
12. În sensul prezentului Regulament, se utilizează:
13. noţiunile definite în Legea nr. 71/2023 cu privire la subvenţionarea în agricultură şi mediul rural;
14. de asemenea, noţiunile de bază utilizate au următoarele semnificaţii:
15. *prestator de servicii -* persoană juridică care presteazăservicii de formare și consiliere agricolă și rurală, recunoscut de organul central de specialitate;
16. *defrişare* – eliminare completă din plantaţiile multianuale casate a arborilor, butucilor, trunchiurilor şi rădăcinilor acestora şi finalizarea acestui procedeu cu lucrarea adîncă şi superficială a solului, în vederea utilizării ulterioare în circuitul agricol ca teren arabil;

1. Plata complementară se acordă pentru costurile prevăzute de următoarele măsuri:
2. stimularea accesării creditelor investiţionale sau pentru mijloace circulante;
3. stimularea activităților de promovare;
4. stimularea utilizării sistemelor de irigare;
5. dezvoltarea agriculturii ecologice;
6. implementarea bunelor practici agricole;
7. defrișarea plantațiilor multianuale pomicole și viticole;
8. servicii de consiliere şi formare în agricultură;
9. stimularea asocierii în grupuri de producători.
10. Prezentul Regulament se aplică pe perioada anilor 2023 – 2027.
11. Prin derogare de la pct. 5, măsura de stimulare a utilizării sistemelor de irigare, se aplică pentru perioada anilor 2023-2025.
12. Plafonul anual pentru un solicitant în cadrul prezentei forme de subvenționare nu depășește valoarea a 1,5 mil. lei.
13. În cadrul prezentei forme de subvenționare sunt eligibile costurile suportate începând cu 1 octombrie al anului precedent celui de depunere a cererii de subvenționare și în anul depunerii cererii de subvenționare.
14. Forma de subvenționare complementară conține măsuri și condiții specifice de eligibilitate.

**Capitolul II  
MĂSURI ȘI CONDIȚII SPECIFICE DE SUBVENȚIONARE**

**Secțiunea 1**

**Măsura nr. 5.1. Stimularea accesării creditelor investiţionale sau pentru mijloace circulante**

1. *Domeniul de intervenție:* stimularea accesării creditelor investiționale sau creditelor pentru achiziționarea mijloacelor circulante utilizate în cadrul exploatațiilor deținute, obținute de la bănci comerciale sau organizaţii de creditare nebancară înregistrate pe teritoriul Republicii Moldova.
2. Subiectul subvenționării în cadrul prezentei măsuri este fermierul micro și mic.
3. Creditul investițional obținut a fost folosit pentru plata următoarelor bunuri sau lucrări:
4. sistem de suport;
5. module de seră, peliculă, alte materiale pentru construcţia/reconstrucţia de sere, solarii sau tuneluri;
6. utilaj tehnologic, materiale de construcţie pentru dezvoltarea infrastructurii, precum şi pentru utilarea sau renovarea exploataţiei agricole;
7. construcţia sau dotarea tehnologică a pensiunilor agroturistice;
8. utilaj sau echipament tehnologic pentru:
9. dotarea fermelor zootehnice;
10. dezvoltarea infrastructurii postrecoltare sau prelucrare primară;
11. echipament ce formează sisteme de irigare, echipament antigrindină sau antiploaie.
12. Creditul obținut pentru achiziționarea mijloacelor circulante este utilizat pentru plata următoarelor bunuri:
13. seminţe, material săditor;
14. combustibil sau lubrifianţi;
15. fertilizanți (minerale şi organice) sau produse de uz fitosanitar;
16. medicamente de uz veterinar imunologice, echipament de vaccinare pentru sectorul avicol;
17. furaje.
18. Creditele overdraft și revolving nu sunt eligibile, indiferent de sursa lor.
19. Mărimea subvenției se calculează conform următoarei formule:

**S = D × K × (Rm/Rd)**,

unde:

**S** – suma subvenţiei (în lei), dar nu mai mult decât dobânda achitată;

**D** – suma dobânzii achitate conform contractului de credit sau împrumut sau leasing începând cu 1 octombrie a anului precedent celui de depunere a cererii de subvenționare și în anul depunerii cererii de subvenționare;

**K** – coeficientul stabilit prin raportul dintre suma utilizată exclusiv în scopurile indicate la punctele 12 și 13 din prezentul Regulament şi suma creditului accesat;

**Rm** –rata medie anuală stabilită de Banca Naţională a Moldovei la începutul anului în curs de subvenţionare;

**Rd** – rata dobânzii conform contractului de credit sau împrumut sau leasing.

1. Pentru creditele cu rata dobânzii flotantă, în formula de calcul va fi utilizată media ratelor dobânzii flotante pentru perioada de calcul.
2. Pentru creditele accesate în leasing de la băncile comerciale sau de la organizaţiile de creditare nebancară începând cu anul trei precedent celui de depunere a cererii de subvenționare, fermierul solicită subvenţia odată cu achitarea ultimei rate de leasing şi trecerea în proprietate a bunului.
3. Pentru obţinerea subvenției, solicitantul prezintă următoarele documente specifice:
4. copia de pe contractul de credit/împrumut/leasing;
5. certificat eliberat de către bănci sau organizaţii de creditare nebancară privind direcţiile de utilizare a creditului şi suma dobânzii achitate în perioada de referință, pentru bunurile sau lucrările specificate la pct. 12 și 13, conform modelului aprobat prin ordinul organului central de specialitate;
6. borderoul ordinelor sau notelor de plată, ce atestă achitarea dobânzii pentru pentru perioada de referință completat şi eliberat de către băncă sau organizaţie de creditare nebancară conform modelului aprobat prin ordinul organului central de specialitate;
7. dovada deținerii statutului de grup de producători recunoscut, cooperativă de întreprinzător sau fermier din sectorul zootehnic;
8. certificat privind deținerea contului bancar deschis la o bancă comercială din Republica Moldova în lei moldoveneşti.

1. Suma maximală anuală a subvenţiei acordate unui singur beneficiar în cadrul prezentei măsuri constituie 200 mii lei.
2. Pentru grupurile de producători recunoscute, cooperativele de întreprinzător şi fermierii din sectorul zootehnic suma maximală anuală a subvenţiei acordate constituie 300 mii lei.

**Secțiunea a 2-a**

**Măsura nr. 5.2. Stimularea activităților de promovare**

1. *Domeniul de intervenție:* subvenționarea organizării sau participării la expoziţii sau târguri cu profil agroalimentar, organizate în țară sau în afara acesteia, precum și implementarea standardelor de calitate a produselor agroalimentare, înregistrarea produselor cu indicaţie geografică protejată, denumire de origine a produselor sau specialităților tradiţionale garantate.
2. Subiectul subvenționării în cadrul prezentei măsuri este fermierul micro și mic, inclusiv prin intermediul organizațiilor profesionale din domeniul agricol, organizația din domeniul cercetării și inovării sau instituția de învățământ cu profil agroindustrial.
3. Condițiile specifice pentru obținerea subvenției sunt, după caz:
4. confirmă cheltuielile de organizare și participare la expoziții și târguri:
5. cheltuielile de arendă a spaţiului expoziţional;
6. cheltuielile de construcţie a standurilor de prezentare, a bannerelor, a panourilor;
7. costurile taxelor de participare;
8. achiziţionarea de spaţiu mass-media pentru difuzarea informaţiilor de promovare a produselor agricole şi agroalimentare;
9. costuri pentru înregistrarea produselor cu indicaţie geografică protejată, denumire de origine protejată sau specialităților tradiţionale garantate;
10. costuri de certificare la standardele de calitate.
11. Mărimea subvenției constituie 50% din costul cheltuielilor eligibile, dar nu mai mult de:
12. 100,0 mii lei per fermier sau organizație din domeniul cercetării și inovării sau instituția de învățământ cu profil agroindustrial, pentru organizare sau participare în cadrul expoziţiilor, tîrgurilor;
13. 200,0 mii lei per organizație profesională de profil, pentru organizare sau participare în cadrul expoziţiilor, tîrgurilor;
14. 40,0 mii lei pentru înregistrarea produselor cu indicaţie geografică protejată, denumire de origine protejată sau specialităților tradiţionale garantate, sau pentru certificarea la standardele de calitate.
15. Pentru obţinerea subvenției, solicitantul prezintă următoarele documente specifice, după caz:
16. copia contractului de folosinţă a spaţiului expoziţional;
17. copia de pe documentele primare, care confirmă participarea;
18. copia de pe documentele primare cu privire la achitarea integrală a serviciilor prestate;
19. copia de pe certificatul de conformitate a produsului cu denumire de origine protejată a indicaţiei geografice protejate sau specialității tradiționale garantate;
20. dovada înregistrării produselor cu indicaţie geografică protejată, denumire de origine a produselor sau specialitate tradiţională garantată. Se verifică în baza de date a Agenţiei de Stat pentru Proprietatea Intelectuală;
21. copia contractului încheiat cu organismul de certificare;
22. copia certificatului ce confirmă certificarea în anul în care se solicită subvenţia;
23. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 3-a**

**Măsura nr. 5.3. Stimularea utilizării sistemelor de irigare**

1. *Domeniul de intervenție:* creșterea productivității și competitivității, reducerea vulnerabilității activităților economice în contextul schimbărilor climatice prin stimularea utilizării sistemelor de irigare pentru cheltuielile suportate la pomparea/repomparea apei pentru irigare, după cum urmează:

1) utilizarea energiei electrice la pomparea apei din sistemele de irigare centralizate;

2)utilizarea resurselor energetice (energie electrică sau combustibil), la pomparea apei prin sistemele de irigare, altele decît cele menţionate la subpct. 1) din prezentul punct.

1. Subiectul subvenționării în cazul prezentei măsuri este fermierul sau asociațiile utilizatorilor de apă pentru irigații.
2. Condițiile specifice pentru obținerea subvenției sunt, după caz:
3. prezintă rapoarte privind utilizarea apei, în cazul existenţei contorului cu sigila administraţiei publice locale de nivelul întîi, conform pct. 26 subpct. 2).
4. demonstrează prin forma de raportare 29-agr, că au obținut sporirea randamentului producerii pe terenurile irigate, cu excepţia plantaţiilor multianuale tinere și culturilor agricole destinate producerii de semințe, cel puţin la:
5. culturile legumicole, conform anexei la prezentul Regulament;
6. plantațiile pomicole, inclusiv: sîmburoase – 15 t/ha, sămînțoase – 40 t/ha;
7. sfecla de zahăr – 50 t/ha;
8. plantații viticole, inclusiv: soiuri pentru masă – 15 t/ha, soiuri pentru vin – minimum 12 t/ha;
9. porumb zaharat –15 t/ha;
10. mazăre – 5 t/ha;
11. pepinierele viticole şi pomicole – 50 % randament de material săditor standard;
12. porumb pentru siloz – 50 t/ha;
13. lucernă masă uscată – 5 t/ha, masă verde – 20 t/ha.
14. Mărimea subvenției constituie:
15. 50 % din costurile suportate - pentru fermieri, dar nu mai mult de 500 mii lei per solicitant;
16. 65% din costurile suportate - pentru asociațiile utilizatorilor de apă pentru irigații, dar nu mai mult de 1,5 mil lei per solicitant.
17. În vederea obţinerii subvenţiilor fermierul prezintă următoarele documente specifice, după caz:
18. copia de pe contractul de prestare a serviciilor la pomparea apei pentru irigare prin sistemele de irigare centralizate;
19. copia de pe autorizaţia de mediu pentru folosinţa specială a apei, de pe acordul de mediu, însoţit de dovada dreptului de extragere a apelor subterane;
20. darea de seamă pe taxe pentru resurse naturale (forma TRN15), vizată în modul stabilit de inspectoratul fiscal de stat teritorial, conform pct. 26 subpct. 2);
21. prezentarea datelor de pe contor conform pct. 26 subpct. 2);
22. copia de pe actul de pompare a apei, conform modelului aprobat prin ordinul organului central de specialitate;
23. copia de pe documentele primare privind achitarea resurselor energetice utilizate la pomparea apei pentru irigare;
24. copia de pe documentele primare ce confirmă comercializarea producției sau extrase din registrele de depozitare a producției obținute;
25. copia certificatului de înregistrare ca producător de semințe, eliberat de către Agenția Națională pentru Siguranța Alimentelor.
26. La cererea de subvenționare adresată de către Asociația utilizatorilor de apă pentru irigații, se anexează următoarele documente:
27. copia de pe registrul membrilor Asociaţiei;
28. copia de pe registrul cantităţilor de apă primite de Asociaţie;
29. copia de pe registrul cantităţilor de apă distribuite sau al numărului de irigaţii;
30. copia de pe registrul contractelor;
31. copia de pe actul de pompare a apei, conform modelului aprobat prin ordinul organului central de specialitate;
32. copia de pe registrul plăţilor achitate de către fermierii membri ai Asociaţiei, inclusiv de pe ordinele de plată privind achitarea serviciilor de pompare a apei;
33. copia autorizației de mediu pentru folosirea specială a apei;
34. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 4-a**

**Măsura nr. 5.4. Dezvoltarea agriculturii ecologice**

1. *Domeniul de intervenție:* dezvoltarea agriculturii ecologice prin creșterea suprafețelor de teren agricol pentru conversie la agricultura ecologică şi menţinerea agriculturii ecologice.
2. Subiectul subvenționării în cadrul prezentei măsuri este fermierul.
3. Condițiile specifice pentru obținerea subvenției sunt:
4. fermierul este înregistrat în sistemul de agricultură ecologică;
5. suprafața de teren agricol pentru care se solicită subvenție se află în conversie la metodele de agricultură ecologică;
6. menţine practicile de agricultură ecologică;
7. menține și intensifică fertilitatea solului;
8. fermierul se angajează să rămână în sistemul de agricultură ecologică pe o perioadă de 5 ani de la încheierea perioadei de conversie;
9. nu a beneficiat în ulimii șapte ani de subvenție pentru suprafaţa de teren supusă perioadei de conversie, anteriori depunerii cererii de subvenționare.
10. Subvenția se calculează sub formă de cuantum, exprimat ca sumă fixă la unitate de suprafaţă şi constituie:
11. *pentru perioada de conversie la metodele de agricultură ecologică pentru următoarele culturi:*
12. livezi, vii, arbuşti fructiferi şi căpşun:
13. 1 500 de lei pentru 1 ha de teren agricol supus procesului de conversie în primul an;
14. 2 000 de lei pentru 1 ha de teren agricol supus procesului de conversie în al doilea an;
15. 2 500 de lei pentru 1 ha de teren agricol supus procesului de conversie în al treilea an;
16. plante medicinale şi eteroolaginoase:
17. 1 300 de lei pentru 1 ha de teren agricol supus procesului de conversie în primul an;
18. 1 600 de lei pentru1 ha de teren agricol supus procesului de conversie în al doilea an;
19. 2000 de lei pentru 1 ha de teren agricol supus procesului de conversie în al treilea an;
20. culturi de cîmp, păşuni şi fâneţe:
21. 800 lei pentru 1 ha de teren agricol supus procesului de conversie în primul an;
22. 1 000 de lei pentru 1 ha de teren agricol supus procesului de conversie în al doilea an;
23. legume:
24. 7000 de lei pentru 1 ha de teren agricol supus procesului de conversie în primul an;
25. 8000 de lei pentru 1 ha de teren agricol supus procesului de conversie în al doilea an;
26. apicultură: pentru o familie de albine în perioada de conversie – 500 lei.
27. *pentru menţinerea practicilor de agricultură ecologică* – 20% din valoarea produselor certificate ecologic și comercializate începând cu doi ani precedenți celui de depunere a cererii de subvenționare, dar nu mai mult de 400 mii lei per beneficiar.
28. *pentru menţinerea şi intensificarea fertilităţii solului* – subvenția se acordă fermierilor care seamănă culturi fixatoare de azot intercalate sau succesive precum: soia, mazăre, năut, linte, lucernă, facelia, măzăriche, bob, sparcetă, trifoi, ghizdei, sulfină, lupin, seradela, raigras, muştar, hrişcă - 2500 de lei pentru 1 ha de teren, și nu va depăşi suma de 200 mii lei per beneficiar.
29. Pentru obținerea subvenției, solicitantul prezintă următoarele documente specifice:
30. certificatul ce atestă faptul că fermierul este membru al unei organizaţii profesionale din domeniu;
31. copia de pe fişa de înregistrare în agricultura ecologică a fermierului, pe anul pentru care solicită subvenția;
32. copia de pe contractul încheiat între fermier şi un organism de inspecţie şi certificare, organism recunoscut;
33. copia de pe autorizaţia de confirmare a conversiei sau certificatul de conformitate emise fermierului de organismul de inspecţie şi certificare;
34. dovada comercializării produselor certificate ecologic, conform pct. 35 subpct. 2) din prezentul Regulament, prin prezentarea documentelor primare;
35. angajamentul fermierului prin care acesta se obligă să se menţină în sistemul de agricultură ecologică;
36. declaraţia organismului de inspecţie şi certificare privind confirmarea suprafeţei cultivate cu culturi fixatoare de azot intercalate sau succesive, conform modelului aprobat prin ordinul organului central de specialitate;
37. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 5-a**

**Măsura nr. 5.5. Implementarea bunelor practici agricole**

1. *Domeniul de intervenție:* implementarea bunelor practici agricole, prin aplicarea măsurilor de menținere a structurii și sporirii fertilității solului, precum și reducerea impactului administrării fertilizanților în sol.
2. Subiectul subvenționării în cadrul prezentei măsuri este fermierul, organizația din domeniul cercetării și inovării sau instituția de învățământ cu profil agroindustrial.
3. Condițiile specifice pentru obținerea subvenției sunt:
4. semințele trebuie să fie din soiuri certificate
5. să fie din speciile: leguminoase pentru boabe, pentru culturile de mazăre, fasole, năut, linte sau soia;
6. au fost însămânțate conform normelor de însămânţare, aprobate prin ordinul organului central de specialitate.
7. Subvenția se calculează în proporţie de 50% din valoarea semințelor, dar nu mai mult de 2000 de lei, conform normelor de însămânţare recomandabile per ha.
8. Pentru obținerea subvenției, solicitantul prezintă următoarele documente specifice:
9. copia certificatului de calitate a seminţelor;
10. dovada cumpărării semințelor prin prezentarea documentelor primare;
11. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 6-a**

**Măsura nr. 5.6. Defrișarea plantațiilor multianuale**

1. *Domeniul de intervenție:* defrișarea plantațiilor multianuale neproductive și reîntoarcerea terenurilor în circuitul agricol.
2. Subiectul subvenționării în cadrul prezentei măsuri este fermierul, organizația din domeniul cercetării și inovării sau instituția de învățământ cu profil agroindustrial.
3. Condițiile specifice pentru obținerea subvenției sunt:
4. plantația viticolă a fost defrișată, începând cu 1 octombrie a anului precedent celui de depunere a cererii de subvenționare, în conformitate cu ordinul Ministerului Finanțelor nr. 21/2014 cu privire la aprobarea Regulamentului privind evidenţa contabilă a plantaţiilor viticole în procesul plantării, exploatării şi defrişării acestora. Plantația viticolă este înregistrată în Registrul vitivinicol;
5. plantația perenă a fost defrișată, începând cu 1 octombrie a anului precedent celui de depunere a cererii de subvenționare, în conformitate cu Hotărârea Guvernului nr.705/1995 "Privind modul de înregistrare la venituri, punere pe rod, casare şi defrişare a plantaţiilor perene".
6. Mărimea subvenției în cadrul prezentei măsuri, constituie 15,0 mii lei per hectar.
7. În cadrul prezentei măsuri suprafața maximă eligibilă este de 100 hectare, iar minimă este de 0,15 ha, pe parcursul unui an.
8. Pentru obținerea subvenției, solicitantul prezintă următoarele documente specifice:
9. angajamentul de a întreține terenurile agricole, după defrișare, conform bunelor practici agricole pentru următorii 3 ani;
10. dovada deţinerii legale a bunurilor imobile și a părților componente ale acestora pe care sau efectuat lucrări de casare și defrișare;
11. dovada radierii din Registrul vitivinicol a plantației viticole defrișate;
12. copia de pe actul de casare a plantației viticole sau copia de pe actul de casare a plantaţiei perene;
13. copia de pe actul de defrișare a plantației viticole sau copia de pe actul de defrişare a plantaţiei perene, cu anexarea acordului proprietarului plantaţiei;
14. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 7-a**

**Măsura 5.7. Servicii de consiliere şi formare în agricultură**

1. *Domeniul de intervenție:* creșterea nivelului de pregătire profesională și transferul de cunoștințe prin prestarea serviciilor de consultanţă fermierilor, pentru:
2. instruiri specializate pe tematici specifice măsurilor de subvenționare, aprobate de organul central de specialitate;
3. asistenţă consultativă la elaborarea planului de afaceri;
4. asistenţă consultativă la formarea setului de documente aferente cererii de subvenţionare.
5. Subiectul subvenționării în cadrul prezentei măsuri este fermierul.
6. Condițiile specifice pentru obținerea subvenției sunt:
7. serviciile de consultanță au fost prestate de furnizorii selectați de către organul central de specialitate;
8. durata instruirii specializate este de minim 48 de ore academice;
9. a beneficiat de asistenţă consultativă la elaborarea planului de afaceri;
10. a beneficiat de asistenţă consultativă la formarea setului de documente aferente cererii de subvenţionare.
11. Prestatorii de servicii de consiliere și formare în agricultură se selectează în baza unui Regulament aprobat de către organul central de specialitate.
12. Mărimea subvenției constituie 50% din costurile suportate, dar nu mai mult de 4 mii lei per subiect al subvenționării, pe parcursul unui an.
13. Pentru obținerea subvenției, solicitantul prezintă următoarele documente specifice:
14. copia de pe contractul de prestare a serviciilor;
15. copia de pe documentele primare contabile;
16. copia certificatului ce atestă participarea la cursul de instruire specializată, după caz;
17. certificat privind deținerea contului bancar deschis la o bancă comercială din Republica Moldova în lei moldoveneşti.

**Secțiunea a 8-a**

**Măsura nr. 5.8. Stimularea asocierii în grupuri de producători**

1. *Domeniul de intervenție:* stimularea fermierilor asociați în grupuri de producători agricoli care comercializează producția obținută prin intermediul grupului de producători.
2. Subiecții subvenționării în cadrul prezentei măsuri sunt fermierii asociați în grupuri de producători agricoli.
3. Condițiile specifice pentru obținerea subvenției sunt:
4. grupul de producători este recunoscut de către organul central de specialitate în temeiul art.18 alin.(4) din Legea nr. 312/2013 privind grupurile de producători agricoli şi asociaţiile acestora;
5. grupul de producători a comercializat producția membrilor săi conform planului de recunoaștere;
6. subvenția pentru ultimul an de activitate se acordă după confirmarea implementării corecte a planului de recunoaştere.
7. Subvenția se calculează reieşind din valoarea producţiei comercializate anual de către grupul de producători și nu va depăşi suma de 1,5 mil. lei pentru un an de activitate.
8. În cazul produselor de origine vegetală, valoarea minimă a producţiei comercializate eligibile pentru sprijin financiar este de 1,0 mil. lei.
9. În cazul încălcării prevederilor planului de recunoaştere, la acordarea subvenției, Agenţia reduce valoarea acesteia conform art. 20 alin.(41) din Legea nr.312/2013.
10. Pentru obținerea subvenției, grupul de producători depune la Agenţie în termen de 30 de zile de la expirarea termenului de raportare anuală sau, după caz, semestrială, următoarele documente specifice:
11. copia de pe certificatul de înregistrare;
12. copia de pe avizul de recunoaştere;
13. dovada valorii producţiei livrate către grup de către membrii grupului de producători;
14. raportul anual privind realizarea planului de recunoaştere;
15. copia certificatelor privind confirmarea standardului de calitate şi/sau a contractelor cu companii specializate în certificare, cu asumarea de către grupul de producători a obligaţiei de a fi certificat în următorii doi ani de la momentul obţinerii subvenţiei şi a menţine condiţiile ce au stat la baza acordării certificării;
16. acte ce confirmă comercializarea producţiei de către grupul de producători;
17. certificat privind deținerea contului bancar deschis la o bancă comercială din Republica Moldova în lei moldoveneşti.

Anexa

la Regulamentul privind măsurile și condițiile specifice de

subvenționare complementară din Fondul național

de dezvoltare a agriculturii și mediului rural

**LISTA**

**culturilor legumicole și productivitatea acestora în cultura irigată**

|  |  |  |
| --- | --- | --- |
| **Nr.**  **crt.** | **Cultura legumicolă** | **Productivitatea**  **t/ha** |
| 1. | tomate | 60 |
| 2. | varză | 70 |
| 3. | broccoli | 15 |
| 4. | conopidă | 25 |
| 5. | salată | 30 |
| 6. | ardei | 35 |
| 7. | vinete | 60 |
| 8. | morcov | 70 |
| 9. | sfeclă roșie | 50 |
| 10. | ridiche de lună | 15 |
| 11. | pătrunjel pentru frunze | 30 |
| 12. | pătrunjel pentru rădăcini | 15 |
| 13. | ceapă | 60 |
| 14. | ceapă pentru cozi | 12 |
| 15. | praz | 50 |
| 16. | usturoi | 7 |
| 17. | castravete, fracția pînă la 90 mm | 30 |
| 18. | castravete, fracția peste 90 mm | 60 |
| 19. | pepene verde, pepene galben | 45 |
| 20. | dovlecel | 30 |
| 21. | dovleac | 80 |
| 22. | cartof | 30 |
| Productivitatea, pentru fiecare cultură în parte, se va calcula în conformitate cu cantitățile de legume menționate în factură sau extrase din registrele de depozitare a producției obținute raportate la suprafață irigată. | | |

|  |  |  |
| --- | --- | --- |
| Anexa nr.2  la Hotărârea Guvernului  nr. .. din ………..2023    **LISTA**  **riscurilor şi a bunurilor agricole ale căror prime de asigurare**  **se subvenţionează din Fondul naţional de dezvoltare a**  **agriculturii şi mediului rural** | | |
| **Nr. crt.** | **Denumirea bunului agricol** | **Riscul asigurat** |
| **I. Asigurarea cantitativă a recoltei culturilor agricole** | | |
| 1. | Sfecla de zahăr | secetă excesivă; grindină; îngheţuri timpurii de toamnă, de iarnă şi târzii de primăvară; inundaţii; ploi torenţiale; polignirea culturilor; atac al organismelor dăunătoare |
| 2. | Floarea-soarelui, rapiţă | secetă excesivă; grindină; îngheţuri târzii de primăvară, inclusiv de iarnă şi timpurii de toamnă, în cazul rapiţei; inundaţii; ploi torenţiale; polignirea culturilor; atac al organismelor dăunătoare |
| 3. | Grâu, orz, secară, ovăz, porumb, inclusiv pentru siloz | secetă excesivă; grindină; îngheţuri timpurii de toamnă, de iarnă şi târzii de primăvară; inundaţii; ploi torenţiale; polignirea culturilor; incendierea culturilor cerealiere; atac al organismelor dăunătoare |
| 4. | Lucernă | secetă excesivă; grindină; îngheţuri timpurii de toamnă şi târzii de primăvară; inundaţii; ploi torenţiale; polignirea culturilor; incendierea culturilor cerealiere; atac al organismelor dăunătoare |
| 5. | Soia, fasole, mazăre | secetă excesivă; grindină; îngheţuri târzii de primăvară; inundaţii; ploi torenţiale; polignirea culturilor; atac al organismelor dăunătoare |
| 6. | Legume, cartofi | secetă excesivă; grindină; îngheţuri timpurii de toamnă şi târzii de primăvară; inundaţii; ploi torenţiale; polignirea culturilor; atac al organismelor dăunătoare |
| 7. | Culturi etero-oleaginoase | secetă excesivă; grindină; ploi torenţiale; suflarea seminţelor; incendierea culturilor |
| 8. | Fructe de măr, păr, gutui, prun, corcoduş, cais, piersic, nectarin, cireş, vişin, nuc, alun, migdal; struguri | secetă excesivă; grindină; îngheţuri timpurii de toamnă, de iarnă şi târzii de primăvară; ploi torenţiale; atac al organismelor dăunătoare |
| **II. Asigurarea calităţii recoltei culturilor agricole** | | |
| 9. | Sfecla de zahăr | secetă excesivă; grindină; inundaţii; ploi torenţiale; atac al organismelor dăunătoare |
| 10. | Floarea-soarelui, rapiţă | secetă excesivă; grindină; inundaţii; ploi torenţiale; atac al organismelor dăunătoare |
| 11. | Grâu, orz, secară, ovăz, porumb | secetă excesivă; grindină; inundaţii; ploi torenţiale; atac al organismelor dăunătoare |
| 12. | Soia, fasole, mazăre | secetă excesivă; grindină; inundaţii; ploi torenţiale; atac al organismelor dăunătoare |
| 13. | Legume, cartofi | secetă excesivă; grindină; inundaţii; ploi torenţiale; atac al organismelor dăunătoare |
| 14. | Fructe de măr, păr, gutui, prun, corcoduş, cais, piersic, nectarin, cireş, vişin, nuc, alun, migdal; struguri | secetă excesivă; grindină; ploi torenţiale; atac al organismelor dăunătoare |
| **III. Asigurarea plantaţiilor multianuale** | | |
| 15. | Plantaţii sămânţoase de mere, pere, gutui | grindină; îngheţuri de iarnă; inundaţii; atac al organismelor dăunătoare; furtuni; secetă excesivă |
| 16. | Plantaţii sâmburoase de prun, corcoduş, cais, piersic, nectarin, cireş, vişin | grindină; îngheţuri de iarnă; inundaţii; atac al organismelor dăunătoare; furtuni; secetă excesivă |
| 17. | Plantaţii nucifere de nuc, alun, migdal, plantaţii de viţă-de-vie | grindină; îngheţuri de iarnă; inundaţii; atac al organismelor dăunătoare; furtuni; secetă excesivă |
| **IV. Asigurarea animalelor** | | |
| 18. | Porcine, ovine şi caprine, bovine, păsări, cabaline, iepuri de casă şi alte animale de blană | boli sau patologii ale animalelor; accidente; fenomene meteorologice şi agrometeorologice periculoase; temperaturi excesive, sub sau peste limita fiziologică de rezistenţă a animalelor; incendii |
| **V. Asigurarea sănătăţii animale** | | |
| 19. | Porcine, ovine şi caprine, bovine, păsări, cabaline, iepuri de casă şi alte animale de blană | boli, cu sau fără moartea animalului; accidente, cu sau fără moartea animalului; incendii, cu sau fără moartea animalului; măsuri urgente clinice, terapeutice, chirurgicale, obstetricale, ginecologice |
| **VI. Asigurarea familiilor de albine** | | |
| 20. | Familiile de albine | boli sau infestare cu paraziţi, cu pieirea totală sau parţială a familiilor de albine; intoxicare, în special cu produse de uz fitosanitar, cu pieirea totală sau parţială a familiilor de albine; deteriorarea unuia sau a mai multor stupi în timpul transportării, în urma accidentelor rutiere sau a altor tipuri de accidente |